Garni templis

Garni templis (armēņu: Գառնու տաճար) ir vienīgā esošā grieķu-romiešu kolonnu ēka Armēnijā un bijušās Padomju Savienības teritorijā. Šis joniešu templis atrodas Garni ciemā un ir kvalificējams kā vislabāk zināmais Armēnijas pirmskristietības simbols un būve. Templis, iespējams, tika būvēts mūsu ēras pirmā gadsimta sākumā, valdnieka Trdata I laikā kā saules dieva Mihra templis. Pēc tam, kad Armēnija 4. gadsimtā pārgāja uz kristietību, templis tika pārveidots par Trdata III māsas Hosrovidutas vasarnīcu. Pēc atsevišķu zinātnieku domām, šī ēka nebija templis, bet gan kapu piemineklis, taču tas zinātniski nav pierādīts. Garni templis stipri cieta un sabruka 1679. gada zemestrīcē. 1969. un 1975. gadā notika tempļa atjaunošanas un rekonstrukcijas darbi. Garni templis ir viens no galvenajiem tūrisma objektiem Armēnijā un Armēnijas pagānisma galvenā svētnīca. Atsauces Ārējās saites Vikikrātuvē par šo tēmu ir pieejami multivides faili. Skatīt: Garni templis. Pasaules vēstures enciklopēdijas raksts (angliski) «Arménie : Le temple de Garni au son du duduk». Le Monde (franču). 2011. gada 14. jūnijs. «Лекция "Храм в Гарни и искусство эллинистической Армении"» (krievu). State Museum of the Orient. 2015. gada 29. septembris. Arhivēts no oriģināla, laiks: 2018. gada 8. jūlijā. Skatīts: 2018. gada 28. maijā. Garni at Armenica.org Description at Cilicia.com